pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าตามนโยบายแก้ไขปัญหาการนำเข้าและส่งออกสินค้าที่ผิดกฎหมาย
วันพฤหัสบดีที่ 2 พฤศจิกายน 2566
กระทรวงเกษตรฯ เดินหน้าตามนโยบายแก้ไขปัญหาการนําเข้าและส่งออกสินค้าที่ผิดกฎหมาย
รมช. ไชยา หนุนกรมฝนหลวงฯ ศึกษาการใช้บั้งไฟทําฝนเทียม ยกเป็นหนึ่งใน SOFT POWER ไทย
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจราชการ ณ ศูนย์ปฏิบัติการฝนหลวงภาคเหนือ จังหวัดตาก พร้อมด้วย นายสมชัย กิจเจริญรุ่งโรจน์ ผู้ว่าราชการจังหวัดตาก นายสุพิศ พิทักษ์ธรรม อธิบดีกรมฝนหลวงและการบินเกษตร นายวีรวัฒน์ อังศุพาณิชย์ รองอธิบดีกรมฝนหลวงฯ ผู้บริหารและเจ้าหน้าที่สังกัดกระทรวงเกษตรและสหกรณ์ และหน่วยงานในพื้นที่ที่เกี่ยวข้อง ให้การต้อนรับในพื้นที่ โดยร่วมรับฟังการบรรยายสรุปผลการปฏิบัติการฝนหลวง ในปี 2566 ประเทศไทยได้รับผลกระทบจากปัญหาภัยพิบัติทางธรรมชาติ อาทิ ปัญหาฝุ่นละอองขนาดเล็กในอากาศ (PM 2.5) ปัญหาความรุนแรงของพายุลูกเห็บ ไฟไหม้ป่า รวมถึงเกษตรกรได้รับผลกระทบจากสถานการณ์เอลนีโญที่ทําให้ฝนตกน้อย แต่มีความต้องการน้ําในการทําเกษตรกรรมเป็นจํานวนมาก จากผลกระทบดังกล่าว รมช.ไชยา ได้มอบหมายกรมฝนหลวงฯ เติมน้ําลงเขื่อน เพื่อบรรเทาปัญหาเอลนีโญ แต่ในฤดูแล้งน้ําอาจไม่เพียงพอ โดยเฉพาะในภาคตะวันออกเฉียงเหนือ ซึ่งต้องสร้างมวลเมฆขนาดใหญ่กว่าปกติให้ตกลงมาเป็นฝน เชื่อมั่นว่าน้ําฝนจะเพียงพอต่อการใช้งาน
ทั้งนี้ กรมฝนหลวงและการบินเกษตรได้เปิดปฏิบัติการ โดยจัดตั้งหน่วยปฏิบัติการฝนหลวงทั่วประเทศ รวม 20 หน่วย ระหว่างวันที่ 15 กุมภาพันธ์ ถึง 15 ตุลาคม 2566 ปฏิบัติการฝนหลวง 193 วัน รวม 4,097 เที่ยวบิน มีฝนตก 186 วัน คิดเป็น ร้อยละ 96.37 มีรายงานฝนตก 67 จังหวัด มีพื้นที่ได้รับประโยชน์จากปฏิบัติการฝนหลวง 193.94 ล้านไร่ มีฝนตกในพื้นที่ลุ่มรับน้ําเขื่อนและอ่างเก็บน้ํา 272 แห่ง แบ่งเป็นเขื่อนขนาดใหญ่ 34 แห่ง และขนาดกลาง 238 แห่ง เกิดปริมาณน้ําสะสม 615.21 ล้าน ลบ.ม. พร้อมทั้งจัดตั้งชุดเคลื่อนที่เร็วหน่วยปฏิบัติการฝนหลวง จํานวน 3 หน่วย ปฏิบัติการระหว่างวันที่ 17 ตุลาคม ถึง 31 ตุลาคม 2566 รวม 14 วัน จํานวน 91 เที่ยวบิน ทําให้มีในตกทั้ง 14 วัน คิดเป็น 100 % ในพื้นที่ 11 จังหวัด มีพื้นที่รับประโยชน์ 17.5 ล้านไร่ มีฝนตกน้ําเข้าเขื่อนขนาดใหญ่ 6 แห่ง และอ่างเก็บน้ํา 57 แห่ง รวมปริมาณน้ําสะสม 21.55 ล้าน ลบ.ม.
“กระทรวงเกษตรฯ โดยกรมฝนหลวงฯ ได้ศึกษางานวิจัยการใช้จรวดทําฝนเทียมอย่างต่อเนื่อง จึงขอให้นํางานวิจัยมาปรับใช้ร่วมกับภูมิปัญญาท้องถิ่น เช่น การสร้างบั้งไฟบรรจุสารก่อฝนเทียม โดยประเพณีบุญบั้งไฟเดือนหกจะมีการจัดทําบั้งไฟและจุดบั้งไฟขึ้นสู่ฟ้า เพื่อขอฝนกับพญาแถนตามความเชื่อของภาคอีสาน ซึ่งปัจจุบันบั้งไฟมีความสูงใกล้เคียงกับเครื่องบินสําหรับโปรยสารเคมีทําฝนหลวง และหากพัฒนาบั้งไฟฝนเทียมสําเร็จจะสามารถลดต้นทุนได้มากกว่าการใช้เครื่องบิน จึงขอให้กรมฝนหลวงฯ ทําการศึกษาวิธีการใช้วิทยาศาสตร์ควบคู่กับภูมิปัญญาเพื่อยกเป็นหนึ่งใน SOFT POWER” รมช.ไชยา กล่าวเพิ่มเติม นอกจากนี้ รัฐมนตรีช่วยฯ ไชยา จะทําหน้าที่ประสานงานและสนับสนุนในการขอใช้พื้นที่สนามบินอยู่ในการกํากับดูแลของกระทรวงคมนาคมให้กับกรมฝนหลวงและการบินเกษตร ได้ใช้ให้เกิดประโยชน์สูงสุดต่อไป
รัฐบาลไทย-ข่าวทำเนียบรัฐบาล-รัฐบาลเดินหน้าพัฒนาอุตสาหกรรมโคนมไทย
วันศุกร์ที่ 3 พฤศจิกายน 2566
03/11/2566
รัฐบาลเดินหน้าพัฒนาอุตสาหกรรมโคนมไทย
วันอาทิตย์ที่ 15 ตุลาคม 2566
รัฐบาลเดินหน้าพัฒนาอุตสาหกรรมโคนมไทย
ต่อจากนี้ไป ขอเชิญรับฟังไทยคู่ฟ้า
รัฐบาลผลักดันการพัฒนาผลิตภัณฑ์นมขององค์การส่งเสริมกิจการโคนมแห่งประเทศไทย หรือ อ.ส.ค.
โดยมอบนโยบายปี 2567 ให้วางแผนส่งเสริมกิจการโคนมแบบนักธุรกิจ เนื่องจาก
อ.ส.ค.มีต้นทุนจากแหล่งน้ํานมดิบที่มีคุณภาพดี มีเครื่องจักรและกระบวนการผลิตที่ดีเป็นอันดับ 1
ของอาเซียน จึงส่งเสริมให้ผลิตน้ํานมแปรรูปในเชิงพาณิชย์แบบเต็มรูปแบบ
พร้อมทั้งจัดทําแบรนด์สินค้าเพื่อเจาะตลาดผู้บริโภคที่มีกําลังซื้อสูง สามารถทํากําไรได้เพิ่มขึ้น
สร้างรายได้ให้เกษตรกรผู้เลี้ยงโคนมได้มากขึ้น ตลอดจนแข่งขันกับภาคเอกชนได้ ทั้งนี้ เมื่อวันที่ 1 ต.ค.
ที่ผ่านมา อ.ส.ค.ได้ปรับราคารับซื้อน้ํานมดิบ ณ โรงงานเพิ่มขึ้นอีก 2.25 บาท/กก. รวมเป็น 22.75บาท/กก.
เพื่อให้เกษตรกรผู้เลี้ยงโคนมมีเงินทุนเพิ่มมากขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ชวนพุทธศาสนิกชน เที่ยวงานประเพณีออกพรรษา ประจำปี 2566
วันศุกร์ที่ 3 พฤศจิกายน 2566
03/11/2566
ชวนพุทธศาสนิกชน เที่ยวงานประเพณีออกพรรษา ประจําปี 2566
วันจันทร์ที่ 23 ตุลาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนพุทธศาสนิกชนเที่ยวงาน “ประเพณีออกพรรษาและตักบาตรเทโว ประจําปี 2566”
เพื่อสืบสานวัฒนธรรมประเพณีไทยและกระตุ้นเศรษฐกิจชุมชน โดยจะมีการทําบุญตักบาตร ฟังธรรม
ประเพณีเทศน์มหาชาติ รวมถึงการบรรยายธรรมและนิทรรศการให้ความรู้ในหลายพื้นที่ทั่วประเทศ เช่น วันที่
23-29 ต.ค. ประเพณีแห่ปราสาทผึ้ง ที่ จ.สกลนคร 29 ต.ค. ประเพณีออกพรรษาและบั้งไฟพญานาค ที่
จ.หนองคาย และ ประเพณีชักพระ ที่ จ.ยะลา 29-30 ต.ค. ตักบาตรเทโว ที่ จ.อุทัยธานี 30 ต.ค. ตักบาตรเทโว
ไหว้รอยพระพุทธบาท ที่ จ.ขอนแก่น และประเพณีเขาพระงามเทโวโรหณะ ตักบาตรข้าวต้มลูกโยน ที่ จ.ลพบุรี
26 ต.ค.-3พ.ย. ประเพณีชักพระ ทอดผ้าป่า และแข่งเรือยาว ที่ จ.สุราษฎร์ธานี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ศุภมาส” หารือ เอกอัครราชทูตวิสามัญผู้มีอำนาจเต็มแห่งสาธารณรัฐประชาชนจีนประจำประเทศไทย
วันศุกร์ที่ 3 พฤศจิกายน 2566
“ศุภมาส” หารือ เอกอัครราชทูตวิสามัญผู้มีอํานาจเต็มแห่งสาธารณรัฐประชาชนจีนประจําประเทศไทย
“ศุภมาส” หารือ เอกอัครราชทูตวิสามัญผู้มีอํานาจเต็มแห่งสาธารณรัฐประชาชนจีนประจําประเทศไทย ขยายความร่วมด้านชีววิทยาศาสตร์ ทั้งการแพทย์จีโนมิกส์- การแพทย์ทางเลือก พร้อมเตรียมร่วมประชุมรัฐมนตรีด้านวิทยาศาสตร์และเทคโนโลยี ภายใต้ Belt and Road Initiative พ.ย
เมื่อวันที่ 2 พ.ย. นายหาน จื้อเฉียง (Mr. Han Zhiqiang) เอกอัครราชทูตวิสามัญผู้มีอํานาจเต็มแห่งสาธารณรัฐประชาชนจีนประจําประเทศไทยและคณะ ได้เข้าเยี่ยมคารวะ นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) โดยมี แพทย์หญิงเพชรดาว โต๊ะมีนา ที่ปรึกษา รมว.กระทรวง อว. นางสาวสุชาดา แทนทรัพย์ เลขานุการ รมว.กระทรวง อว. และ รองศาสตราจารย์ ดร.พาสิทธิ์ หล่อธีรพงศ์ รองปลัดกระทรวง อว. ร่วมหารือฯ ณ ห้องพระจอมเกล้า ชั้น 3 อาคารพระจอมเกล้า (ถนนโยธี) กระทรวง อว.
ในโอกาสนี้ ทั้งสองฝ่ายได้หารือและแลกเปลี่ยนข้อคิดเห็นเกี่ยวกับการดําเนินกิจกรรมและการขับเคลื่อนความร่วมมือด้านการอุดมศึกษา วิทยาศาสตร์ วิจัยและนวัตกรรมระหว่างกันบนพื้นฐานความเป็นหุ้นส่วนความร่วมมือเชิงยุทธศาสตร์ของสองประเทศ เพื่อยกระดับความร่วมมือของทั้งสองฝ่ายในภาพใหญ่ให้มีทิศทางการดําเนินงานที่ชัดเจนและให้เกิดประโยชน์ร่วมกันมากยิ่งขึ้น
นางสาวศุภมาส กล่าวว่า ตนและ นายหาน จื้อเฉียงได้แลกเปลี่ยนข้อคิดเห็นและประเด็นความร่วมมือที่สําคัญ ด้านการอุดมศึกษา ได้แก่ การแลกเปลี่ยนนักศึกษา/ครูผู้สอน การส่งครูอาสาสมัครจีนมาสอนในไทย ทุนการศึกษา การจัดตั้งสถาบันขงจื๊อในประเทศไทย 17 แห่ง และการจัดประกวดสุนทรพจน์ภาษาจีนทุกปี โดยในส่วนของความร่วมมือด้านวิทยาศาสตร์และเทคโนโลยี มีกิจกรรมความร่วมมือที่โดดเด่น อาทิ การร่วมพัฒนาเครื่องโทคาแมคเครื่องแรกของประเทศไทย การพัฒนาเทคโนโลยีระบบราง และความร่วมมือด้านเทคโนโลยีอวกาศ ที่จะสามารถต่อยอดไปสู่อุตสาหกรรมธุรกิจอวกาศได้ในอนาคต
“ที่สําคัญ จะมีการขยายความร่วมมือด้านชีววิทยาศาสตร์ (Life Science) ทั้งการแพทย์จีโนมิกส์และการแพทย์ทางเลือก ที่จะช่วยให้ประชาชนมีสุขภาพที่ดีขึ้นและเจ็บป่วยน้อยลงซึ่งจะส่งผลดีต่อเศรษฐกิจ นอกจากนี้ ตนยังได้รับเชิญจากรัฐบาลจีนให้เข้าร่วมการประชุมรัฐมนตรีด้านวิทยาศาสตร์และเทคโนโลยี ภายใต้ Belt and Road Initiative ที่จะจัดขึ้นในเดือนพฤศจิกายนนี้ ณ นครฉงชิ่ง ซึ่งจะเป็นโอกาสอันดีที่จะได้หารือความร่วมมือกับรัฐมนตรีว่าการกระทรวงวิทยาศาสตร์และเทคโนโลยีของจีน รวมทั้งจะมีการลงนามในบันทึกความเข้าใจว่าด้วยโครงการแลกเปลี่ยนทางวิทยาศาสตร์และเทคโนโลยีในภาคประชาชนระหว่างไทยและจีนอีกด้วย” นางสาวศุภมาส กล่าว
รัฐบาลไทย-ข่าวทำเนียบรัฐบาล-"ไข่มุกอันดามัน เกาะสวรรค์เมืองปลอดภัย"  ผู้ว่าฯ ภูเก็ต สนองนโยบาย มท.1 บูรณาการทุกภาคส่วนยกระดับ "เมืองภูเก็ต เมืองท่องเที่ยวที่ปลอดภัย" จัดตั้งชุดเฉพาะกิจปราบปรามยาเสพติด
วันศุกร์ที่ 3 พฤศจิกายน 2566
03/11/2566
"ไข่มุกอันดามัน เกาะสวรรค์เมืองปลอดภัย"  ผู้ว่าฯ ภูเก็ต สนองนโยบาย มท.1 บูรณาการทุกภาคส่วนยกระดับ "เมืองภูเก็ต เมืองท่องเที่ยวที่ปลอดภัย" จัดตั้งชุดเฉพาะกิจปราบปรามยาเสพติด
"ไข่มุกอันดามัน เกาะสวรรค์เมืองปลอดภัย"  ผู้ว่าฯ ภูเก็ต สนองนโยบาย มท.1 บูรณาการทุกภาคส่วนยกระดับ "เมืองภูเก็ต เมืองท่องเที่ยวที่ปลอดภัย" จัดตั้งชุดเฉพาะกิจปราบปรามยาเสพติดลุยตรวจตราทั่วเกาะ สร้างความเชื่อมั่นให้กับประชาชนและนักท่องเที่ยว
วันนี้ (3 พ.ย. 66) นายโสภณ สุวรรณรัตน์ ผู้ว่าราชการจังหวัดภูเก็ต เปิดเผยว่า รัฐบาลและกระทรวงมหาดไทยมีนโยบายในการป้องกันและแก้ไขปัญหายาเสพติดอย่างจริงจัง เพื่อดําเนินการแก้ไขปัญหายาเสพติดอย่างเร่งด่วนและยั่งยืน พร้อมนําผู้ป่วยยาเสพติดรายเก่าและรายใหม่เข้าสู่กระบวนการบําบัด รักษา และฟื้นฟูสภาพทางสังคม เพื่อให้ผู้รับการบําบัดมีจิตใจเข้มแข็ง มั่นคง และสามารถพึ่งพาตนเองได้ เพื่อป้องกันผู้เสพกลับเข้าสู่วงจรยาเสพติดอีก ตลอดจนส่งเสริมด้านการประกอบอาชีพให้แก่ผู้ที่ผ่านการอบรม ฝึกฝนให้ผู้เข้ารับการอบรมมีความรู้ด้านทักษะอาชีพ ต่อยอดให้สามารถพึ่งพาตนเองได้ตามหลักปรัชญาของเศรษฐกิจพอเพียง สามารถสร้างงาน สร้างรายได้ สร้างอาชีพ มีความพร้อมที่จะกลับคืนสู่สังคมได้อย่างปกติสุข
“จังหวัดภูเก็ต ได้มีการดําเนินการ Kick off ชุดปฏิบัติการพิเศษจังหวัดภูเก็ต เมื่อวันที่ 1 พ.ย. 66 ที่ผ่านมา พร้อมทั้งจัดชุดเฉพาะกิจป้องกันและปราบปรามยาเสพติดอําเภอเมืองภูเก็ต ที่ 1 ลงพื้นที่ป้องกันปราบปรามยาเสพติดเชิงรุก ระยะเร่งด่วน ในพื้นที่ชุมชนชาวเลราไวย์ หมู่ที่ 2 ตําบลราไวย์ อําเภอเมืองภูเก็ต ซึ่งเป็นพื้นที่ที่พบการแพร่ระบาดของยาเสพติดอย่างต่อเนื่อง โดยทําการสุ่มตรวจหาสารเสพติดในปัสสาวะของวัยรุ่นในพื้นที่จํานวน 15 ราย พบสารเสพติดจํานวน 6 ราย ทั้งนี้ ทางเจ้าหน้าที่ได้ดําเนินคดีในข้อกล่าวหา เสพยาเสพติดให้โทษ ในประเภท 1 จํานวน 5 ราย และครอบครองซึ่งยาเสพติดให้โทษ ในประเภท 1 จํานวน 1 ราย ซึ่งการดําเนินการตามแผนปฏิบัติการป้องปรามการระบาดของยาเสพติดเชิงรุกในระยะเร่งด่วนครั้งนี้ เป็นการป้องกันและสกัดกั้นการแพร่ระบาดของยาเสพติดในพื้นที่ชุมชนอย่างเข้มข้น เป็นการตัดต้นตอการระบาดของยาเสพติด สร้างภูมิคุ้มกันให้กับชุมชน พร้อมทั้งเดินหน้าขับเคลื่อนการเป็น “เมืองปลอดภัย” ทั่วทั้งเกาะภูเก็ต รองรับฤดูกาลท่องเที่ยวที่กําลังจะมาถึงนับตั้งแต่เดือนพฤศจิกายนนี้ ทําให้ภูเก็ตเป็นเกาะสวรรค์เมืองปลอดภัย “ไข่มุกแห่งอันดามัน”” นายโสภณฯ กล่าวเน้นย้ํา
นายโสภณ สุวรรณรัตน์ ผู้ว่าราชการจังหวัดภูเก็ต กล่าวในช่วงท้ายว่า การปฏิบัติการดังกล่าว นับเป็นการเปิดปฏิบัติการ (Kick off) ตามนโยบายจัดระเบียบสังคมและปราบปรามผู้มีอิทธิพล ยกระดับการจัดระเบียบสังคมและปราบปรามผู้มีอิทธิพลของจังหวัดภูเก็ต ตามนโยบายของนายอนุทิน ชาญวีรกูล รัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย ที่ได้เน้นย้ําให้ทุกจังหวัดทั่วประเทศ มุ่งมั่นในการกวาดล้างสิ่งผิดกฎหมายที่ก่อให้เกิดความไม่สงบในบ้านเมือง ตามพันธกิจของกระทรวงมหาดไทย ในการ “บําบัดทุกข์ บํารุงสุข” ให้กับพี่น้องประชาชน จึงขอประชาสัมพันธ์ไปยังพี่น้องประชาชนและทุกคนในสังคมไทย หากพบเห็นเบาะแสการกระทําผิด เช่น ลักลอบจําหน่ายสินค้าผิดกฎหมาย หรือการกระทําความผิดทุกรูปแบบ สามารถแจ้งข้อมูล และร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง
รัฐบาลไทย-ข่าวทำเนียบรัฐบาล-ไฟเขียว! MOU 2 โครงการ ภายใต้กองทุนพิเศษแม่โขง - ล้านช้าง เร่งผลักดันศักยภาพ “การผลิต/เศรษฐกิจ” ลุ่มน้ำโขง
วันศุกร์ที่ 3 พฤศจิกายน 2566
ไฟเขียว! MOU 2 โครงการ ภายใต้กองทุนพิเศษแม่โขง - ล้านช้าง เร่งผลักดันศักยภาพ “การผลิต/เศรษฐกิจ” ลุ่มน้ําโขง
.....
ครม. (วันที่ 31 ต.ค. 66) อนุมัติร่างบันทึกความเข้าใจว่าด้วยความร่วมมือ (MOU) ในโครงการภายใต้กองทุนพิเศษแม่โขง - ล้านช้าง ประจําปี พ.ศ. 2566 จํานวน 2 ฉบับ ได้แก่
1) MOU ระหว่างกระทรวงอุตสาหกรรม (อก.) และสถานเอกอัครราชทูตสาธารณรัฐประชาชนจีนประจําประเทศไทย ได้รับการสนับสนุนใน “โครงการพัฒนาขีดความสามารถในการแข่งขันอย่างยั่งยืนให้กับผู้ผลิตชิ้นส่วนยานยนต์ สู่อุตสาหกรรมที่มุ่งสู่ระบบการขนส่งและอัจฉริยะ” จากกองทุนฯ เป็นเงินประมาณ 7.86 ล้านบาท
2) MOU ระหว่างกระทรวงพาณิชย์ (พณ.) และสถานเอกอัครราชทูตสาธารณรัฐประชาชนจีนประจําประเทศไทย ได้รับการสนับสนุนใน “โครงการส่งเสริมเขตพัฒนาเศรษฐกิจพิเศษในภูมิภาคแม่โขง - ล้านช้าง” จากกองทุนฯ เป็นเงินประมาณ 15.86 ล้านบาท
.
ทั้งนี้ กองทุนพิเศษกรอบความร่วมมือแม่โขง-ล้านช้าง เป็นกองทุนสําหรับการดําเนินโครงการความร่วมมือต่าง ๆ ของประเทศสมาชิก (ไทย ลาว เมียนมา กัมพูชา เวียดนาม และจีน) ในกรอบความร่วมมือ 5 สาขา ได้แก่ 1) ความเชื่อมโยง 2) ศักยภาพในการผลิต 3) เศรษฐกิจข้ามพรมแดน 4) ทรัพยากรน้ํา และ 5) การเกษตรและการขจัดความยากจน
.
การดําเนินโครงการภายใต้กองทุนพิเศษแม่โขง - ล้านช้าง ประจําปี 2566 จะเป็นกลไกในการเสริมสร้างความร่วมมือด้านอุตสาหกรรม สร้างเครือข่ายและแลกเปลี่ยนองค์ความรู้ระหว่างกันของประเทศสมาชิกในกรอบความร่วมมือแม่โขง - ล้านช้าง ซึ่งจะเป็นประโยชน์ต่อการพัฒนาศักยภาพการผลิตในอนุภูมิภาค และเป็นการพัฒนาเศรษฐกิจลุ่มน้ําโขงอีกด้วย
.
อ่านเพิ่มเติม คลิก >>https://www.thaigov.go.th/news/contents/details/74004
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ก.อุตสาหกรรม ส่งมอบสิ่งของอุปโภค บริโภค เพื่อช่วยเหลือผู้ประสบอุทกภัยจังหวัดอุบลราชธานี
วันศุกร์ที่ 3 พฤศจิกายน 2566
03/11/2566
ก.อุตสาหกรรม ส่งมอบสิ่งของอุปโภค บริโภค เพื่อช่วยเหลือผู้ประสบอุทกภัยจังหวัดอุบลราชธานี
ก.อุตสาหกรรม ส่งมอบสิ่งของอุปโภค บริโภค เพื่อช่วยเหลือผู้ประสบอุทกภัยจังหวัดอุบลราชธานี
วันที่ 1 พฤศจิกายน 2566 กระทรวงอุตสาหกรรม โดยนายตรีพงษ์ กลันทปุระ อุตสาหกรรมจังหวัดอุบลราชธานี และศูนย์ส่งเสริมอุตสาหกรรมภาคที่ 7 ร่วมกับภาคเอกชนในจังหวัดอุบลราชธานี นําสิ่งของอุปโภค บริโภค น้ําดื่ม และของใช้ที่จําเป็น ที่รวบรวมภายใต้โครงการ “อุตสาหกรรมรวมใจ ช่วยพี่น้องชาวไทย” นําไปบริจาคให้ศูนย์พักพิงชั่วคราวสาธารณะห้วยม่วง และศูนย์พักพิงชั่วคราวกุดปลาเผา จังหวัดอุบลราชธานี เพื่อช่วยเหลือและเป็นกําลังใจให้กับผู้ประสบอุทกภัยที่ได้รับผลกระทบจากสถานการณ์ฝนตกหนักในบางพื้นที่ของจังหวัดอุบลราชธานีและจังหวัดใกล้เคียง ทําให้เกิดสถานการณ์น้ําเอ่อล้นตลิ่งไหลเข้าบริเวณที่ลุ่มต่ําส่งผลให้มีพื้นที่ที่ได้รับผลกระทบใน 3 อําเภอ คือ อําเภอเมือง อําเภอวารินชําราบ อําเภอสว่างวีระวงศ์ ซึ่งขณะนี้สถานการณ์ได้ดีขึ้นตามลําดับแล้ว
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.พิษณุโลก
วันศุกร์ที่ 3 พฤศจิกายน 2566
03/11/2566
นายกรัฐมนตรี ตรวจราชการ จ.พิษณุโลก
วันเสาร์ที่ 14  ตุลาคม 2566
นายกรัฐมนตรี ตรวจราชการ จ.พิษณุโลก
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจราชการ จ.พิษณุโลก
ในวันนี้ (14ต.ค.66) เพื่อตรวจเยี่ยมโรงผลิตน้ําประปาและรับฟังปัญหาเกี่ยวกับน้ําประปา
ที่เทศบาลนครพิษณุโลก อ.เมืองพิษณุโลก
ซึ่งมีปัญหาเรื่องปริมาณความต้องการน้ําและสถานการณ์น้ําต้นทุนในแม่น้ําน่านที่มีตะกอนมาก
ตรวจเยี่ยมและติดตามสถานการณ์น้ํา ที่ บึงตะเครง อ.บางระกํา พร้อมพูดคุยประเด็นปัญหา ข้อจํากัด
วิธีการพัฒนาพื้นที่ต้นแบบ และการบริหารจัดการน้ําในแม่น้ํายม รวมถึงตรวจติดตามสถานการณ์น้ํา
การระบายน้ํา การวางแผนเพิ่มสถานีสูบน้ํา และการบริหารจัดการน้ําในแม่น้ํายมสายเก่า ณ
องค์การบริหารส่วนตําบลหอกลอง อ.พรหมพิราม จ.พิษณุโลก
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บสย. - สถาบัน KOTEC สาธารณรัฐเกาหลี เปิดเวที WLC แลกเปลี่ยนความรู้ค้ำประกัน การประเมินและบริหารความเสี่ยง
วันศุกร์ที่ 3 พฤศจิกายน 2566
03/11/2566
บสย. - สถาบัน KOTEC สาธารณรัฐเกาหลี เปิดเวที WLC แลกเปลี่ยนความรู้ค้ําประกัน การประเมินและบริหารความเสี่ยง
บรรษัทประกันสินเชื่ออุตสาหกรรมขนาดย่อม (บสย.) และสถาบัน Korea Technology Finance Corporation (KOTEC) สาธารณรัฐเกาหลี เวทีประชุม “Working Level Council” (WLC) แลกเปลี่ยนความรู้ค้ําประกันสินเชื่อ และการประเมินและบริหารความเสี่ยง
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) นายกิตติพงษ์ บุรณศิริ รองผู้จัดการทั่วไป สายงานกลยุทธ์และผลิตภัณฑ์ พร้อมด้วยผู้แทนพนักงาน บสย. ในฐานะเจ้าภาพจัดประชุม “Working Level Council” (WLC) ครั้งที่ 2 ประจําปี 2566 ต้อนรับ คณะผู้แทนจากสถาบัน Korea Technology Finance Corporation (KOTEC) สาธารณรัฐเกาหลี นําโดย Mr. Jin Youb Jang, Director General of Technology Guarantee Department ระหว่างวันที่ 29 ตุลาคม – 2 พฤศจิกายน 2566 ณ สํานักงานใหญ่ บรรษัทประกันสินเชื่ออุตสาหกรรมขนาดย่อม (บสย.) กรุงเทพฯ
การประชุมครั้งนี้ มีวัตถุประสงค์เพื่อแลกเปลี่ยนความรู้และประสบการณ์ด้านการค้ําประกันสินเชื่อระหว่าง บสย. และ KOTEC ในบทบาทและมาตรการให้ความช่วยเหลือผู้ประกอบการ SMEs และแนวทางการประเมินความเสี่ยงในการพิจารณาค้ําประกันสินเชื่อแก่ SMEs ของแต่ละสถาบัน ครอบคลุม 4 ด้านคือ
1.ผลดําเนินงานภาพรวม ระหว่าง บสย. และ KOTEC สาธารณรัฐเกาหลี
2.ด้านการประเมินความเสี่ยงของ บสย. (Credit Scoring) และ ระบบการประเมินเทคโนโลยี ของ KOTEC (KTRS- KIBO Technology Rating System)
3. ด้านการบริหารจัดการความเสี่ยง
4. ด้านผลิตภัณฑ์การค้ําประกันสินเชื่อ และ การให้การสนับสนุนธุรกิจ Start- up (Global Unicorn)
ในโอกาสนี้ บสย. ได้นําคณะผู้แทน KOTEC สาธารณรัฐเกาหลี ดูงาน ณ ศูนย์ฝึกอาชีพชุมชนตําบลบ้านโพธิ์ จังหวัดพระนครศรีอยุธยา เยี่ยมชมกิจกรรมชมการสาธิตการทําสาแหรกจากหวายเทียม การสานขันโตก การพับกุหลาบจากใบเตย พร้อมเยี่ยมชมสถานที่สําคัญทางประวัติศาสตร์ วัดไชยวัฒนาราม วัดพระศรีรัตนศาสดาราม และ วัดโพธิ์
รัฐบาลไทย-ข่าวทำเนียบรัฐบาล-“ศุภมาส” หารือ “หัวเว่ย” ผนึกกำลังสร้างแพลตฟอร์มพัฒนาเทคโนโลยี-กำลังคนด้านดิจิทัล
วันศุกร์ที่ 3 พฤศจิกายน 2566
“ศุภมาส” หารือ “หัวเว่ย” ผนึกกําลังสร้างแพลตฟอร์มพัฒนาเทคโนโลยี-กําลังคนด้านดิจิทัล
“ศุภมาส” หารือ “หัวเว่ย” ผนึกกําลังสร้างแพลตฟอร์มพัฒนาเทคโนโลยี-กําลังคนด้านดิจิทัล
เมื่อวันที่ 2 พ.ย. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) ให้คณะผู้บริหาร บจก. หัวเว่ย เทคโนโลยี (ประเทศไทย) นําโดย Mr. Edison Xu, Board Director เข้าพบและร่วมหารือ ณ อาคารพระจอมเกล้า สํานักงานปลัดกระทรวง อว. (ถนนโยธี)
นางสาวศุภมาส กล่าวว่า กระทรวง อว. พร้อมร่วมมือกับ บจก. หัวเว่ย เทคโนโลยี (ประเทศไทย) สร้างแพลตฟอร์มเพื่อพัฒนาเทคโนโลยีดิจิทัล และพัฒนากําลังคนด้านดิจิทัล โดยมีมหาวิทยาลัยกว่า 30 แห่งเข้ามาร่วมบ่มเพาะทักษะด้านดิจิทัลให้แก่นักศึกษา และพัฒนาห้องเรียนอัจฉริยะ นอกจากนี้ ยังพร้อมร่วมมือในการพัฒนาด้าน 5G solution สําหรับอุตสาหกรรมการผลิต และการฝึกอบรมเพื่อพัฒนาทักษะด้านเทคโนโลยีสารสนเทศและการสื่อสาร (ICT) ให้แก่ผู้ประกอบการ โดยมีสํานักงานพัฒนาวิทยาศาสตร์และเทคโนโลยีแห่งชาติ (สวทช.) เข้ามาเป็นแกนหลักในการร่วมขับเคลื่อนกับ บจก.หัวเว่ย
“นี่คือการผนึกกําลังผ่านการบูรณาการการทํางานร่วมกันของกระทรวง อว. กับ บจก. หัวเว่ยฯ เพื่อพัฒนากําลังคนของไทยโดยเฉพาะนักศึกษาให้มีศักยภาพด้านเทคโนโลยีดิจิทัลมากยิ่งขึ้น” นางสาวศุภมาส กล่าว
โอกาสนี้ ผู้บริหาร บจก.หัวเว่ย ได้เรียนเชิญ รมว.กระทรวง อว. ไปเยี่ยมชม Huawei Research and Development Center ณ นครเซี่ยงไฮ้ และสํานักงานใหญ่ของ Huwei ณ เมืองเซินเจิ้น ในโอกาสที่ รมว.กระทรวง อว. จะเดินทางเยือนจีนเพื่อร่วมประชุมรัฐมนตรีด้านวิทยาศาสตร์และเทคโนโลยี เดือน พ.ย.นี้ อีกด้วย
รัฐบาลไทย-ข่าวทำเนียบรัฐบาล-การเดินทางไปตรวจราชการ  จังหวัดชลบุรี และจังหวัดระยอง
วันศุกร์ที่ 3 พฤศจิกายน 2566
การเดินทางไปตรวจราชการ  จังหวัดชลบุรี และจังหวัดระยอง
วันที่ 4 พฤศจิกายน 2566
การเดินทางไปตรวจราชการ จังหวัดชลบุรี และจังหวัดระยอง
ของนายเศรษฐา ทวีสิน นายกรัฐมนตรี
รัฐบาลไทย-ข่าวทำเนียบรัฐบาล-รัฐบาลจับมือเอกชนลดราคาสินค้าเทศกาลกินเจ ถึง 23 ต.ค.66
วันศุกร์ที่ 3 พฤศจิกายน 2566
03/11/2566
รัฐบาลจับมือเอกชนลดราคาสินค้าเทศกาลกินเจ ถึง 23 ต.ค.66
วันพุธที่ 18 ตุลาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลสนับสนุนประชาชนร่วมบุญในเทศกาลกินเจประจําปี 2566
โดยกระทรวงพาณิชย์ร่วมกับพันธมิตร ได้แก่ ห้างสรรพสินค้า ห้างท้องถิ่น ตลาดกลาง ตลาดสด
และร้านค้ารวม 534 รายทั่วประเทศ จัดงานพาณิชย์สั่งลุยเทศกาลกินเจ
นําสินค้าที่เกี่ยวข้องกับเทศกาลกินเจมาจัดจําหน่ายให้ประชาชนในราคาย่อมเยา ลดราคาสูงสุดร้อยละ 70
ประกอบด้วย ร้านค้าในกลุ่มวัตถุดิบเครื่องปรุงอาหารเจ 86 ราย กลุ่มอาหารปรุงสําเร็จ
มีเมนูทางเลือกราคาประหยัด 30 – 45 บาท 448 แห่ง และกลุ่ม Mobile ธงฟ้า จัดจําหน่ายสินค้าที่จําเป็น
สินค้าเจ และผักเจ รวม 100 จุดทั่วกรุงเทพและปริมณฑล รวมถึงนิคมอุตสาหกรรม 7 จุด
ประชาชนสามารถเลือกซื้อสินค้าเจจากร้านค้าที่ร่วมโครงการ ได้ถึงวันที่ 23 ต.ค.นี้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-"วิษณุ" หัวหน้าผู้ตรวจราชการฯ อก. เปิดอบรมการส่งเสริมบาร์โค้ดมาตรฐานสากล GS1 พัฒนาศักยภาพผู้ประกอบการ พร้อมยกระดับมาตรฐานสินค้าไทยในพื้นที่ภาคตะวันออก
วันศุกร์ที่ 3 พฤศจิกายน 2566
03/11/2566
"วิษณุ" หัวหน้าผู้ตรวจราชการฯ อก. เปิดอบรมการส่งเสริมบาร์โค้ดมาตรฐานสากล GS1 พัฒนาศักยภาพผู้ประกอบการ พร้อมยกระดับมาตรฐานสินค้าไทยในพื้นที่ภาคตะวันออก
"วิษณุ" หัวหน้าผู้ตรวจราชการฯ อก. เปิดอบรมการส่งเสริมบาร์โค้ดมาตรฐานสากล GS1 พัฒนาศักยภาพผู้ประกอบการ พร้อมยกระดับมาตรฐานสินค้าไทยในพื้นที่ภาคตะวันออก
จังหวัดชลบุรี : วันที่ 2 พฤศจิกายน 2566 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานในพิธีเปิดการอบรมสัมมนาโครงการส่งเสริมบาร์โค้ดมาตรฐานสากล GS1 เพื่อพัฒนาศักยภาพผู้ประกอบการและยกระดับมาตรฐานสินค้าไทย โดยมีนายพิสิฐ รังสฤษฎ์วุฒิกุล ผู้อํานวยการสถาบันมาตรฐานรหัสสากล (GS1 Thailand) และทีมงานของสถาบันมาตฐานรหัสสากล ให้การต้อนรับ ณ โรงแรมรัตนชล จังหวัดชลบุรี
การจัดอบรมสัมมนาในครั้งนี้เป็นการเผยแพร่ข้อมูลความรู้แก่เจ้าหน้าที่ที่เกี่ยวข้องทุกจังหวัด และกลุ่มผู้ประกอบการไทย ให้ได้ทราบถึงความสําคัญของบาร์โค้ดตามระบบมาตรฐานสากล GS1 ในการกํากับมาตรฐานสินค้า อํานวยความสะดวก การจําหน่ายสินค้าแก่ผู้ประกอบการทั่วโลก รวมถึงเป็นการส่งเสริมศักยภาพอุตสาหกรรมในภาคตะวันออกให้เข้มแข็งยิ่งขึ้น โดยสถาบันรหัสสากล หรือ GS1 Thailand เป็นองค์กรไม่แสวงหากําไร อยู่ภายใต้กํากับดูแลสภาอุตสาหกรรมแห่งประเทศไทย มีภารกิจหลักเป็นนายทะเบียนออกเลขหมายบาร์โค้ดตามมาตรฐานสากล GS1 แต่เพียงผู้เดียวในประเทศไทย รวมทั้งสนับสนุน ส่งเสริม และพัฒนาการประยุกต์ใช้บาร์โค้ดในระบบซัพพลายเชนและโลจิสติกส์ให้มีประสิทธิภาพมากยิ่งขึ้น โดยมีผู้เข้าร่วมกิจกรรมกว่า 50 ราย ประกอบด้วยข้าราชการและเจ้าหน้าที่สํานักงานอุตสาหกรรมจังหวัด เจ้าหน้าที่สภาอุตสาหกรรมภาคตะวันออกและใกล้เคียง
นอกจากนี้ สถาบันรหัสสากล ยังได้จัดโครงการ “TRAIN THE TRAINER ส่งเสริมบาร์โค้ดมาตรฐานสากล GS1 พัฒนาศักยภาพผู้ประกอบการและยกระดับมาตรฐานสินค้าไทย” เป็นปีแรก โดยนําร่องใน 7 จังหวัด ได้แก่ เชียงใหม่ บุรีรัมย์ ขอนแก่น กรุงเทพฯ ชลบุรี สุราษฎร์ธานี และสงขลา ตามลําดับ โดยกิจกรรมที่ได้จัดไปแล้ว ได้รับการตอบตอบรับเป็นอย่างดี
รัฐบาลไทย-ข่าวทำเนียบรัฐบาล-เพิ่มสิทธิผู้ประกันตน 5 โรค นำร่องรักษาฟรี ใน 74 สถานพยาบาล ถึง 31 ธ.ค.66
วันศุกร์ที่ 3 พฤศจิกายน 2566
03/11/2566
เพิ่มสิทธิผู้ประกันตน 5 โรค นําร่องรักษาฟรี ใน 74 สถานพยาบาล ถึง 31 ธ.ค.66
วันจันทร์ที่ 16 ตุลาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเพิ่มสิทธิประโยชน์ด้านสุขภาพแก่ผู้ประกันตน โดยขยายการทําบันทึกข้อตกลงโครงการ SSO
515 การให้บริการทางการแพทย์เพื่อเพิ่มประสิทธิภาพการเข้าถึงการรักษาของผู้ประกันตนใน 74
สถานพยาบาลทั่วประเทศ ซึ่งมีผลให้ผู้ประกันตนในกลุ่ม 5 โรคนําร่อง ได้แก่ โรคหัวใจและหลอดเลือด
โรคหลอดเลือดสมอง โรคนิ่วในไตและถุงน้ําดี การผ่าตัดมะเร็งเต้านม
และการผ่าตัดก้อนเนื้อที่มดลูกและหรือรังไข่ สามารถเข้าถึงการรักษาด้วยการผ่าตัดหรือทําหัตถการได้เร็วขึ้น
ลดการรอคอยและการพักฟื้น ลดความรุนแรงของโรค และไม่ต้องเสียค่าใช้จ่ายในการรับบริการ ถึง 31
ธ.ค.2566 ตรวจสอบรายชื่อสถานพยาบาลที่ให้บริการได้ที่ เว็บไซต์สํานักงานประกันสังคม www.sso.go.th
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สถาบันคุ้มครองเงินฝากเชิญชวนสถานศึกษาทั่วประเทศรับ Board Game “CASH UP” ฟรี
วันศุกร์ที่ 3 พฤศจิกายน 2566
03/11/2566
สถาบันคุ้มครองเงินฝากเชิญชวนสถานศึกษาทั่วประเทศรับ Board Game “CASH UP” ฟรี
สถาบันคุ้มครองเงินฝาก เชิญชวนสถานศึกษาทั่วประเทศระดับมัธยม - มหาวิทยาลัย เพียงส่งจดหมายในนามสถานศึกษาขอรับบอร์ดเกม CASH UP เข้ามายังสถาบันคุ้มครองเงินฝากตามกติกา ทางสถาบันฯ จะจัดส่งบอร์ดเกม CASH UP ไปให้สถานศึกษานั้นๆ ทันที
สถาบันคุ้มครองเงินฝาก เชิญชวนสถานศึกษาทั่วประเทศระดับมัธยม - มหาวิทยาลัย ไม่ว่าจะเป็นโรงเรียน วิทยาลัย มหาวิทยาลัย เพียงส่งจดหมายในนามสถานศึกษาขอรับบอร์ดเกม CASH UP เข้ามายังสถาบันคุ้มครองเงินฝากตามกติกา ทางสถาบันฯ จะจัดส่งบอร์ดเกม CASH UP ไปให้สถานศึกษานั้นๆ ทันที ซึ่งบอร์ดเกม CASH UP นี้ผลิตโดยสถาบันคุ้มครองเงินฝากและเป็นสื่อ edutainment ที่ให้ความรู้ทางการเงินและการคุ้มครองเงินฝาก โดยสถานศึกษาสามารถใช้เป็นสื่อการเรียนการสอนและการทํากิจกรรมสําหรับนักเรียน นักศึกษาให้ได้สนุกกับการวางแผนทางการเงิน เข้าใจความสําคัญของการออม และรู้จักกับระบบคุ้มครองเงินฝาก สถานศึกษาที่สนใจสามารถดูรายละเอียดข้อมูลที่ต้องระบุในจดหมายได้ที่ Facebook สถาบันคุ้มครองเงินฝาก และส่งจดหมายมายังฝ่ายสื่อสารองค์กรที่อีเมล์ ccd@dpa.or.th หมดเขต 17 พฤศจิกายน 2566 บอร์ดเกม CASH UP มีจํานวนจํากัด
นอกจากนี้ หากสถานศึกษาใดได้รับบอร์ดเกม CASH UP แล้วและสนใจลุ้นรับบอร์ดเกม CASH UP เพิ่ม เพียงทําคลิปสั้นความยาวไม่เกิน 5 นาที รีวิวบอร์ดเกม CASH UP อาทิ ความประทับใจ/ การแข่งขัน/ Unbox/ วิธีการเล่น และส่งมาตามรายละเอียดที่ระบุใน Facebook Page ของสถาบันคุ้มครองเงินฝาก ผู้ชนะ 10 คลิปโดนใจกรรมการ สถาบันคุ้มครองเงินฝากจะจัดส่งของชําร่วยเล็กๆน้อยๆ ไปยังสถานศึกษาอีกด้วย
ผู้ฝากและประชาชนที่สนใจข้อมูลเพิ่มเติมเกี่ยวกับการคุ้มครองเงินฝาก สามารถติดตามข่าวสารได้ที่ เว็บไซต์ www.dpa.or.th หรือช่องทางโซเชียลมีเดียได้ทาง Facebook, YouTube, Twitter, Line, LinkedIn เพียงกดค้นหา dpathailand หรือโทรสอบถามได้ที่ DPA Contact Center 1158
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ศิรินันท์ หารือแนวทางการพัฒนาอุตสาหกรรมสิ่งทอ เพื่อดันแฟชั่นไทยให้เป็น ซอฟต์พาวเวอร์
วันศุกร์ที่ 3 พฤศจิกายน 2566
03/11/2566
ผู้ช่วยรัฐมนตรีฯ ศิรินันท์ หารือแนวทางการพัฒนาอุตสาหกรรมสิ่งทอ เพื่อดันแฟชั่นไทยให้เป็น ซอฟต์พาวเวอร์
ผู้ช่วยรัฐมนตรีประจํากระทรวงอุตสาหกรรม ศิรินันท์ หารือแนวทางการพัฒนาอุตสาหกรรมสิ่งทอ เพื่อดันแฟชั่นไทยให้เป็น ซอฟต์พาวเวอร์
วันที่ 1 พฤศจิกายน 2566 นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม เป็นประธานการประชุมหารือแนวทางการพัฒนาอุตสาหกรรมสิ่งทอ โดยมี นายวาที พีระวรานุพงศ์ รองอธิบดีกรมส่งเสริมอุตสาหกรรม นายชาญชัย สิริเกษมเลิศ ผู้อํานวยการสถาบันพัฒนาอุตสาหกรรมสิ่งทอ และคณะผู้บริหาร เข้าร่วม ณ ห้องประชุมชุณหะวัน ชั้น 3 สํานักงานปลัดกระทรวงอุตสาหกรรม
โดยภาพรวมแผนงาน ของสถาบันพัฒนาอุตสาหกรรมสิ่งทอ ในปี 2567 คือแนวทางการพัฒนาบ่มเพาะ นักเรียน นักศึกษา จํานวน 20 ล้านคน สู่การพัฒนาอุตสาหกรรมสิ่งทอเป็น ซอฟต์พาวเวอร์ เพื่อก้าวสู่ตลาดโลก ภายใต้แนวคิดด้านแฟชั่น Quick Win 100 วัน เช่น 1) โครงการ Branding & creative content platform for Thailand fashion เพื่อจัดทํา Brand Conception สร้างภาพลักษณ์ใหม่ให้อุตสาหกรรมแฟชั่นไทย ส่งเสริมให้ต่างชาติรู้จักแบรนด์นักออกแบบไทย เป็นการต่อยอดการส่งออก 2) โครงการพัฒนาบุคลากรในอุตสาหกรรมแฟชั่น โดยการจัดสัมมนา และ Scouting บุคลากรผู้เชี่ยวชาญด้านการออกแบบและธุรกิจแฟชั่น เพื่อเตรียมพร้อมการสร้างศูนย์บ่มเพาะสร้างสรรค์โดย tailor หลักสูตรประจําแต่ละภูมิภาค พัฒนาหลักสูตรที่ทันสมัยตรงกับความต้องการของตลาด อีกทั้งเพื่อประชาสัมพันธ์ความพร้อมของประเทศด้านการสร้างธุรกิจสร้างสรรค์
รัฐบาลไทย-ข่าวทำเนียบรัฐบาล-นายกฯ เผยเตรียมพิจารณาเปิดสถานบริการถึงตี 4 นำร่อง “กรุงเทพมหานคร เชียงใหม่ ชลบุรีและภูเก็ต” ย้ำการขยายเวลาเปิดสถานบริการเป็นการกระตุ้นเศรษฐกิจ กระตุ้นการท่องเที่ยว
วันศุกร์ที่ 3 พฤศจิกายน 2566
03/11/2566
นายกฯ เผยเตรียมพิจารณาเปิดสถานบริการถึงตี 4 นําร่อง “กรุงเทพมหานคร เชียงใหม่ ชลบุรีและภูเก็ต” ย้ําการขยายเวลาเปิดสถานบริการเป็นการกระตุ้นเศรษฐกิจ กระตุ้นการท่องเที่ยว
นายกฯ เผยเตรียมพิจารณาเปิดสถานบริการถึงตี 4 นําร่อง “กรุงเทพมหานคร เชียงใหม่ ชลบุรีและภูเก็ต” ย้ําการขยายเวลาเปิดสถานบริการเป็นการกระตุ้นเศรษฐกิจ กระตุ้นการท่องเที่ยว
วันนี้ (3 พฤศจิกายน 2566) เวลา 11.50 น. ณ บริเวณทางเชื่อมตึกสันติไมตรี ทําเนียบรัฐบาล ภายหลังการประชุมหารือแผนบูรณาการการท่องเที่ยว (การเปิดสถานบันเทิง ถึง 04.00 น.) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์สื่อมวลชนว่า วันนี้นี้มีการประชุมที่สําคัญสองเรื่อง เรื่องแรกเป็นการประชุมกับทางสํานักงานตํารวจแห่งชาติและกระทรวงมหาดไทยในเรื่องของการแก้ไขหนี้สินของประชาชนซึ่งประมาณสิ้นเดือนพฤศจิกายนนี้จะมีการแถลงข่าวเกี่ยวกับวิธีการแก้ไขปัญหาหนี้สินของประชาชที่เกี่ยวข้องกับหนี้นอกระบบและยังได้มีการประชุมเรื่องของการขยายเวลาเปิดสถานบริการถึง 04.00 น. โดยมีกระทรวงการท่องเที่ยวและกีฬา กระทรวงมหาดไทย สํานักงานตํารวจแห่งชาติได้มาพูดคุยหาพื้นที่ที่เหมาะสม พร้อมด้วยผู้ว่าราชการจังหวัด 4 จังหวัด ประกอบด้วยกรุงเทพมหานคร เชียงใหม่ ชลบุรีและภูเก็ต ซึ่งเป็นจังหวัดหลักที่จะมีการให้เปิดสถานบริการถึง 04.00 น. ทั้งนี้ พื้นที่ไหนดําเนินการได้เราจะดําเนินการก่อนส่วนจะมีการเปลี่ยนหรือเพิ่มพื้นที่ในอนาคตจะมีการพิจารณาอีกครั้ง
นายกรัฐมนตรีกล่าวย้ําว่า การขยายเวลาเปิดสถานบริการเป็นการกระตุ้นเศรษฐกิจ กระตุ้นการท่องเที่ยว ไม่ใช่สําหรับนักท่องเที่ยวต่างชาติอย่างเดียว หากสามารถเปิดได้ระยะเวลาที่ยาวขึ้นจะทําให้ประชาชนที่ทําอาชีพเกี่ยวกับการท่องเที่ยวจะสามารถเปิดบริการได้มากยิ่งขึ้น ซึ่งมีนัยยะสําคัญหลายอย่าง เช่น นักท่องเที่ยวที่มาจากต่างประเทศเขาไม่ได้กินข้าวเร็วเหมือนประเทศไทย บางคนกินข้าว 21.00 น. หรือ 22.00 น. ถ้าสถานบริการปิด 00.00 น. หรือ 02.00 น. นักท่องเที่ยวก็จะต้องกินข้าวให้เสร็จโดยเร็วทําให้การสั่งอาหารมีจํานวนที่น้อยลง การใช้จ่ายเงินก็จะน้อยลงด้วย โดยมาตรการที่เราเสนอนั้น จะไม่ได้เน้นสถานบริการที่เปิดขายแค่เครื่องดื่มมึนเมาอย่างเดียว นอกจากนั้นทางกระทรวงมหาดไทยก็จะดูแลเรื่องของการแบ่งพื้นที่และเรื่องใบอนุญาตต่าง ๆ ที่จะออกมาในอนาคต โดยเรามีกําหนดเวลาที่คิดไว้ คือ 15 ธันวาคม ทั้งนี้ ยังได้สั่งการให้สํานักงานตํารวจแห่งชาติดูแลประชาชนให้ข้อมูล สร้างความเข้าใจกับนโยบาย เข้มงวดเรื่องเมาไม่ขับ เพิ่มการติดตั้งกล้อง CCTV และจะต้องมีการตรวจค้นยาเสพติดในสถานบันเทิงอย่างเข้มข้น
นอกจากนั้น นายกรัฐมนตรีได้ตอบคําถามสื่อมวลชนเกี่ยวกับความคืบหน้าของการประชุมบอร์ดดิจิตอล จะมีการประชุมกันเย็นวันนี้แล้วจะแจ้งให้ทราบว่าจะมีการแต่งตั้งคณะอนุกรรมการ คณะกรรมการตอนไหน และหวังว่าทุกอย่างจะจบภายในอาทิตย์หน้า ขอให้ทุกคนรอการแถลงจากตนเป็นหลักเพื่อไม่ให้เกิดความสับสน
รัฐบาลไทย-ข่าวทำเนียบรัฐบาล-ททท. จับมือ 8 พันธมิตรชั้นนำในจีน ฟื้นฟูความเชื่อมั่นการท่องเที่ยวไทย
วันศุกร์ที่ 3 พฤศจิกายน 2566
03/11/2566
ททท. จับมือ 8 พันธมิตรชั้นนําในจีน ฟื้นฟูความเชื่อมั่นการท่องเที่ยวไทย
วันศุกร์ที่ 20 ตุลาคม 2566
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรี
เป็นพยานในการลงนามหนังสือแสดงเจตจํานงว่าด้วยความร่วมมือด้านการท่องเที่ยว ระหว่าง
การท่องเที่ยวแห่งประเทศไทย กับ 8 พันธมิตรชั้นนําของสาธารณรัฐประชาชนจีน ได้แก่ หัวเว่ย ซีทริป
เหม่ยถวน อาลีเพย์ สปริงแอร์ไลน์ สํานักข่าวซินหัว อ้ายฉีอี้ และเจโก้ทริป ณ กรุงปักกิ่ง
สาธารณรัฐประชาชนจีน เมื่อวานนี้ (19ต.ค.66)
เพื่อสร้างความร่วมมือเชิงกลยุทธ์ในระยะยาวโดยมุ่งเน้นให้เกิดการท่องเที่ยวเชิงคุณภาพควบคู่กับการฟื้นฟูควา
มเชื่อมั่นในการเดินทางท่องเที่ยวประเทศไทย
และมุ่งหวังว่าความร่วมมือนี้จะยกระดับการพัฒนาอุตสาหกรรมการท่องเที่ยว เพิ่มรายได้ทางการท่องเที่ยว
บรรลุวัตถุประสงค์ของทุกฝ่าย และเกิดประโยชน์สูงสุดต่อทั้ง 2 ประเทศอย่างยั่งยืน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามความคืบหน้า และสั่งการการเจรจาระหว่างไทยกับต่างประเทศทุกช่องทาง เพื่อขอรับความสนับสนุน ให้เจรจาปล่อยตัวประกันชาวไทย 23 ราย
วันศุกร์ที่ 3 พฤศจิกายน 2566
03/11/2566
โฆษกรัฐบาลเผย นายกฯ ติดตามความคืบหน้า และสั่งการการเจรจาระหว่างไทยกับต่างประเทศทุกช่องทาง เพื่อขอรับความสนับสนุน ให้เจรจาปล่อยตัวประกันชาวไทย 23 ราย
โฆษกรัฐบาลเผย นายกฯ ติดตามความคืบหน้า และสั่งการการเจรจาระหว่างไทยกับต่างประเทศทุกช่องทาง เพื่อขอรับความสนับสนุน ให้เจรจาปล่อยตัวประกันชาวไทย 23 ราย
วันที่ 3 พฤศจิกายน 2566นายชัย วัชรงค์ โฆษกประจําสํานักนายกรัฐมนตรี เปิดเผยว่า ตามที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้สั่งการอย่างเร่งด่วนให้ นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศไทย เดินทางไปยังประเทศกาตาร์และอียิปต์ เพื่อพบหารือกับ Mr. Sameh Shoukry รัฐมนตรีว่าการกระทรวงการต่างประเทศอียิปต์ Sheikh Mohammed bin Abdulrahman bin Jassim Al Thani นายกรัฐมนตรีและรัฐมนตรีว่าการกระทรวงการต่างประเทศรัฐกาตาร์ และ Dr. Hossien Amir Abdollahian รัฐมนตรีว่าการกระทรวงการต่างประเทศอิหร่าน เพื่อขอรับความสนับสนุนให้เจรจาปล่อยตัวประกันชาวไทย 23 ราย
โฆษกประจําสํานักนายกรัฐมนตรีกล่าวว่า ในโอกาสนี้ นายปานปรีย์ รองนายกรัฐมนตรีและรัฐมนตรีว่าการกระทรวงการต่างประเทศได้แถลงข่าวความคืบหน้าสถานการณ์ในอิสราเอล ที่ห้องแถลงข่าว กระทรวงการต่างประเทศ (วันที่ 3 พฤศจิกายน 2566 เวลา 11.00 น.) ให้รายละเอียดเพิ่มเติมว่า จากการหารือกับบุคคลสําคัญจากทั้ง 3 ประเทศ ซึ่งทั้ง 3 ประเทศมีช่องทางสื่อสาร สามารถพูดคุยหารือกับกลุ่มที่เกี่ยวข้อง เพื่อปล่อยตัวประกันชาวไทยโดยเร็วที่สุด และได้แจ้งว่าฝ่ายไทยสนับสนุนให้ยุติการใช้ความรุนแรงจากทุกฝ่าย โดยฝ่ายกาตาร์เชื่อว่า คนไทยจะได้รับการปล่อยตัวเป็นกลุ่มแรก ๆ
“นายกรัฐมนตรียังคงติดตามสถานการณ์ สั่งการการทํางานอย่างต่อเนื่อง และใช้ทุกช่องทางของการเจรจาหารือ เพื่อเพิ่มโอกาสในการปล่อยตัวประกันชาวไทยโดยเร็วที่สุด” นายชัยฯ กล่าว
รัฐบาลไทย-ข่าวทำเนียบรัฐบาล-รองโฆษกรัฐบาล “เกณิกา” เผยรัฐบาลเตรียมการรับมือสถานการณ์ไฟป่า หมอกควัน และฝุ่นละออง      ปี 2567 เชื่อมโยงนโยบายระดับชาติลงสู่การปฏิบัติในระดับพื้นที่ใน 17 จังหวัดภาคเหนือ
วันเสาร์ที่ 4 พฤศจิกายน 2566
04/11/2566
รองโฆษกรัฐบาล “เกณิกา” เผยรัฐบาลเตรียมการรับมือสถานการณ์ไฟป่า หมอกควัน และฝุ่นละออง      ปี 2567 เชื่อมโยงนโยบายระดับชาติลงสู่การปฏิบัติในระดับพื้นที่ใน 17 จังหวัดภาคเหนือ
รองโฆษกรัฐบาล “เกณิกา” เผยรัฐบาลเตรียมการรับมือสถานการณ์ไฟป่า หมอกควัน และฝุ่นละออง      ปี 2567 เชื่อมโยงนโยบายระดับชาติลงสู่การปฏิบัติในระดับพื้นที่ใน 17 จังหวัดภาคเหนือ
4 พ.ย. 66 น.ส. เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ตามที่นายเศรษฐา ทวีสิน นายกรัฐมนตรี ได้ให้ความสําคัญเป็นอย่างมากกับการแก้ไขปัญหามลพิษด้านฝุ่นละอองและปัญหาฝุ่น PM2.5 นั้น รัฐบาลโดยกระทรวงทรัพยากรธรรมชาติและสิ่งแวดล้อม จึงได้เตรียมการรับมือกับปัญหาฝุ่น PM2.5 ในทุกมิติเป็นการเร่งด่วน โดยได้จัดตั้งศูนย์แก้ไขปัญหามลพิษทางอากาศ เพื่อเป็นศูนย์กลางในการให้ข้อมูลสถานการณ์ฝุ่นแก่ประชาชนอย่างต่อเนื่องเป็นประจําทุกวัน และการคาดการณ์ฝุ่น PM2.5 ในทุกวัน ช่วงเวลา 08.30 น. ผ่านช่องทาง Facebook live ของศูนย์แก้ไขปัญหามลพิษทางอากาศ (ศกพ.) และกระทรวงทรัพยากรธรรมชาติและสิ่งแวดล้อม เพื่อให้ประชาชนได้เตรียมพร้อมแนวทางการปฏิบัติตัว การรายงานสถานการณ์ประจําสัปดาห์ พยากรณ์สถานการณ์ฝุ่น 7 วันล่วงหน้า พร้อมทั้งจัดให้มีการรายงานกรณีพิเศษ  เมื่อมีเหตุการณ์วิกฤติ ในกรณีสถานการณ์ PM2.5 เข้าขั้นส่งผลกระทบร้ายแรงต่อสุขภาพ หรือมีเหตุการณ์ที่สําคัญ
โดยพล.ต.อ.พัชรวาท วงษ์สุวรรณ รัฐมนตรีว่าการกระทรวงทรัพยากรธรรมชาติและสิ่งแวดล้อม ในฐานะประธานคณะกรรมการสิ่งแวดล้อมแห่งชาติ ได้ประชุมร่วมกับหน่วยงานที่เกี่ยวข้อง และมีมติเห็นชอบมาตรการแก้ไขปัญหาฝุ่น PM2.5 ปี 2567 แบบมุ่งเป้า โดยระบุพื้นที่ป่าอนุรักษ์ ป่าสงวนแห่งชาติ และพื้นที่เกษตรที่ไฟไหม้ซ้ําซาก สร้างกลไกขับเคลื่อนภาคเอกชนร่วมลงทุนในการแก้ไขปัญหา พร้อมทั้งมีมติเห็นชอบให้แต่งตั้งคณะกรรมการแห่งชาติด้านการป้องกันและแก้ไขปัญหาไฟป่า การเผาในที่โล่ง หมอกควัน และฝุ่นละออง เพื่อเป็นกลไกการบริหารจัดการทั้งในระดับชาติและระดับพื้นที่ ยกระดับมาตรการในการป้องกันและแก้ไขปัญหาทั้งการเผาในพื้นที่ป่า พื้นที่โล่ง พื้นที่การเกษตร และหมอกควันข้ามแดน รวมทั้งประสานความร่วมมือกับประเทศเพื่อนบ้านในการแก้ปัญหาหมอกควันให้เกิดผลเป็นรูปธรรมโดยเร็ว เพื่อลดผลกระทบต่อประชาชน
“ในวันที่ 8 พฤศจิกายนนี้ พล.ต.อ.พัชรวาท วงษ์สุวรรณ รัฐมนตรีว่าการกระทรวงทรัพยากรธรรมชาติและสิ่งแวดล้อม จะเดินทางลงพื้นที่จังหวัดเชียงใหม่ เพื่อประชุมมอบนโยบายเตรียมการรับมือสถานการณ์ไฟป่า หมอกควัน และฝุ่นละออง ปี 2567 ซึ่งจะมีการจัดตั้งศูนย์ปฏิบัติการระดับจังหวัด ให้ผู้ว่าราชการจังหวัด เป็นผู้อํานวยการศูนย์ เพื่อควบคุมเชื่อมโยงนโยบายระดับชาติลงสู่การปฏิบัติในระดับพื้นที่ใน 17 จังหวัดภาคเหนือให้มีการบูรณาการการทํางานร่วมกันอย่างเป็นรูปธรรมมากยิ่งขึ้น อย่างไรก็ตาม รัฐบาลต้องอาศัยความร่วมมือจากหลายภาคส่วนในการแก้ไขปัญหาอย่างจริงจัง และประชาชนสามารถแจ้งข้อมูลหรือสอบถามข้อมูลเกี่ยวกับสถานการณ์ฝุ่นได้ทั้งทาง Facebook live และสายด่วนกรมควบคุมมลพิษ 1650” น.ส.เกณิกา กล่าว
รัฐบาลไทย-ข่าวทำเนียบรัฐบาล-“เกณิกา” เผย “รมว.ธรรมนัส” เดินหน้าชง ครม. 2 มาตรการรักษาเสถียรภาพราคาข้าวเปลือกปี 7 พ.ย.นี้ ขอเกษตรกรอย่ารีบขายข้าวเปลือก เชื่อ ก.เกษตรฯไม่ยอมให้ชาวนาถูกกดราคา
วันเสาร์ที่ 4 พฤศจิกายน 2566
04/11/2566
“เกณิกา” เผย “รมว.ธรรมนัส” เดินหน้าชง ครม. 2 มาตรการรักษาเสถียรภาพราคาข้าวเปลือกปี 7 พ.ย.นี้ ขอเกษตรกรอย่ารีบขายข้าวเปลือก เชื่อ ก.เกษตรฯไม่ยอมให้ชาวนาถูกกดราคา
“เกณิกา” เผย “รมว.ธรรมนัส” เดินหน้าชง ครม. 2 มาตรการรักษาเสถียรภาพราคาข้าวเปลือกปี 7 พ.ย.นี้ ขอเกษตรกรอย่ารีบขายข้าวเปลือก เชื่อ ก.เกษตรฯไม่ยอมให้ชาวนาถูกกดราคา
วันที่ 4 พ.ย. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ได้สั่งการให้กรมส่งเสริมสหกรณ์ สํารวจข้อมูลหนี้สินของสมาชิกสหกรณ์การเกษตรและกลุ่มเกษตรกร เพื่อเสนอต่อคณะรัฐมนตรีเพื่อพิจารณา ในวันอังคาร ที่ 7 พ.ย. โดยต้องการให้โครงการพักชําระหนี้ให้ครอบคลุมในส่วนของเกษตรกรที่เป็นสมาชิกสหกรณ์การเกษตรและกลุ่มเกษตรกรทั่วประเทศด้วย เช่นเดียวกับลูกหนี้ ธ.ก.ส. อีกทั้งยังจะเสนอขอชดเชยดอกเบี้ยเงินกู้ให้สหกรณ์และกลุ่มเกษตรกร ร้อยละ 4.5 เป็นเวลา 3 ปี ซึ่งคาดว่าจะใช้งบประมาณ รวม 55,038.96 ล้านบาท (แยกเป็นวงเงินสินเชื่อ 44,437 ล้านบาท และวงเงินจ่ายขาด 10,601.96 ล้านบาท
น.ส.เกณิกา กล่าวต่อว่า ร.อ.ธรรมนัส เข้าใจถึงความเดือดร้อนของพี่น้องเกษตรกรทุกคนดี จึงเห็นว่านโยบายแก้ไขปัญหาหนี้สินภาคเกษตรควรดูแลครอบคลุมถึงเกษตรกรที่เป็นสมาชิกของสหกรณ์ภาคการเกษตร และกลุ่มเกษตรกร ภายใต้หลักเกณฑ์เดียวกับเกษตรกรรายย่อย ที่เป็นลูกหนี้ของ ธ.ก.ส. ที่มีหนี้ไม่เกิน 300,000 บาท โดยจะเป็นการพักทั้งเงินต้นและดอกเบี้ย ซึ่งคาดว่ามีสมาชิกสหกรณ์และกลุ่มเกษตรกรที่มีคุณสมบัติตรงตามเงื่อนไข จํานวน 707,213 ราย มูลหนี้รวม 88,131.33 ล้านบาท และจะขอความเห็นชอบรัฐบาลจะจ่ายเงินชดเชยดอกเบี้ยเงินกู้ให้แก่สหกรณ์และกลุ่มเกษตรแทนสมาชิก ในอัตราร้อยละ 4.5 ต่อปี เป็นเวลา 3 ปี เริ่มตั้งแต่ 1 ตุลาคม 2566 – 30 กันยายน 2569 ซึ่งนโยบายดังกล่าวได้นําเสนอไปยังสํานักงานเศรษฐกิจการคลัง ในฐานะเลขานุการคณะทํางานเพื่อกําหนดมาตรการในการพักหนี้เกษตรกรฯ แล้ว
นอกจากนี้ ร.อ.ธรรมนัส ยังมอบหมายให้กรมการข้าวและกรมส่งเสริมสหกรณ์ จัดทําข้อมูลเพื่อนําเสนอต่อคณะรัฐมนตรีเพื่อพิจารณา 2 มาตรการรักษาเสถียรภาพราคาข้าวเปลือก ปีการผลิต 2566/67 ด้วยวงเงินจ่ายขาด 10,601.96 ล้านบาท โดยจะมี
1. สินเชื่อชะลอการขายข้าวเปลือกนาปี มีเป้าหมาย 3 ล้านตัน วงเงิน 10,120.71 ล้านบาท ช่วยค่าฝาก 1,500 บาทต่อตัน (สหกรณ์รับ 1,000 บาท/ตัน+เกษตรกรรับ 500 บาท/ตัน) ให้เก็บข้าวไว้ในยุ้งฉาง 1-5 เดือน เริ่ม 1 ต.ค. 2566 ถึง 29 ก.พ. 2567 ในราคาข้าวหอมมะลิตันละ 12,000 บาท ข้าวหอมมะลินอกพื้นที่ ตันละ 10,500 บาท ข้าวหอมมะลิปทุมธานี ตันละ 10,000 บาท ข้าวเจ้า ตันละ 9,000 บาท ข้าวเหนียวตันละ 10,000 บาท หากราคาข้าวขึ้น รวมถึงเกษตรกรรายย่อยที่มียุ้งฉางด้วย (เริ่มจ่ายเงินหลังจาก ครม. มีมติเห็นชอบ)
2. สินเชื่อเพื่อรวบรวมข้าวและสร้างมูลค่าเพิ่ม มีเป้าหมาย 1 ล้านตัน วงเงิน 481.25 ล้านบาท สหกรณ์จ่ายดอกเบี้ย 1% รัฐช่วยดอกเบี้ย 3.85% ระยะเวลา 15 เดือน เริ่ม 1 ต.ค. 2566 ถึง 30 ก.ย. 2567 (เริ่มจ่ายเงินหลังจาก ครม. มีมติเห็นชอบ)
น.ส.เกณิกา กล่าวต่อว่า กระทรวงเกษตรและสหกรณ์ ให้ความสําคัญกับระบบสหกรณ์และเกษตรกรทั่วประเทศที่ถือเป็นกลไกพัฒนาเศรษฐกิจและสังคมของประเทศ ซึ่งมีส่วนสําคัญในการรักษาเสถียรภาพของเศรษฐกิจฐานราก จึงได้มุ่งดําเนินการยกระดับและการสร้างความเข้มแข็งและยั่งยืนด้านการเงิน และสร้างความยั่งยืนทางอาชีพแก่เกษตรกรและระบบสหกรณ์
รัฐบาลไทย-ข่าวทำเนียบรัฐบาล-“รองนายกฯสมศักดิ์” พบ องค์การความร่วมมือเยาวชนโลกอิสลาม หารือการพัฒนาศักยภาพเยาวชนมุสลิม ยินดีให้คณะลงพื้นที่ ศอ.บต. ดูงานสังคมพหุวัฒนธรรม
วันเสาร์ที่ 4 พฤศจิกายน 2566
04/11/2566
“รองนายกฯสมศักดิ์” พบ องค์การความร่วมมือเยาวชนโลกอิสลาม หารือการพัฒนาศักยภาพเยาวชนมุสลิม ยินดีให้คณะลงพื้นที่ ศอ.บต. ดูงานสังคมพหุวัฒนธรรม
ยัน ให้ความสําคัญด้านการศึกษา เชื่อ จะนําพาการพัฒนา-ความเท่าเทียม-สันติสุขในพื้นที่ หนุน เยาวชนมุสลิมไทย เข้าร่วมเป็นสมาชิกลําดับที่ 65
วันที่ 4 พฤศจิกายน 2566 นายสมศักดิ์ เทพสุทิน รองนายกรัฐมนตรี พร้อมด้วยนายเสก นพไธสง รองอธิบดีกรมเอเชียใต้ฯ กระทรวงการต่างประเทศ นายนันทพงศ์ สุวรรณรัตน์ ผู้ช่วยเลขาธิการ ศอ.บต. ได้พบกับนายตาฮา อัยฮาน ประธานใหญ่องค์การความร่วมมือเยาวชนโลกอิสลาม นายราซูล โอมารอฟ ผู้อํานวยการใหญ่องค์การความร่วมมือเยาวชนโลกอิสลาม นายสินัน คาร์ชิยากะ ผู้อํานวยการฝ่ายบริหารองค์การความร่วมมือเยาวชนโลกอิสลาม ผู้แทนสมาคมนิสิตนักศึกษาไทย สมาคมยุวมุสลิมแห่งประเทศไทย และคณะ เพื่อหารือการส่งเสริมพัฒนาศักยภาพของเยาวชนมุสลิมทั้งด้านการศึกษา วัฒนธรรม เศรษฐกิจ และสังคม ที่ทําเนียบรัฐบาล
โดยนายสมศักดิ์ กล่าวว่า มีความยินดีที่ได้พบกับองค์การความร่วมมือเยาวชนโลกอิสลาม ผู้แทนสมาคมนิสิตนักศึกษาไทย และสมาคมยุวมุสลิมแห่งประเทศไทย ในวันนี้ เพราะตนมีความเชื่อมั่นว่า เยาวชนสมาคมนิสิตนักศึกษาไทยมุสลิม มีความมุ่งมั่นและตั้งใจที่จะทําเพื่อประเทศชาติ ซึ่งตนมองเห็นถึงความสําคัญขององค์การความร่วมมือเยาวชนโลกอิสลาม ที่เป็นสะพานเชื่อมต่อระหว่างโลกมุสลิม และความเข้าใจในสังคมพหุวัฒนธรรม โดยที่ผ่านมา หน่วยงานภาครัฐ ได้น้อมนําหลักปรัชญา "เข้าใจ เข้าถึง พัฒนา" ของในหลวง ร.9 ในการกําหนดนโยบาย และปฏิบัติ ทําให้ทุกหน่วยงานต้องดําเนินงานอย่างรอบด้าน
“หน่วยงานที่ผมกํากับดูแล คือ ศอ.บต. ก็ได้ดําเนินงานตามหลักปรัชญานี้ ซึ่งผมมีความยินดีให้คณะองค์การความร่วมมือเยาวชนโลกอิสลาม ลงพื้นที่ไปศึกษาดูงานในพื้นที่จังหวัดชายแดนใต้ เพื่อทําความเข้าใจสังคมพหุวัฒนธรรมได้ดียิ่งขึ้น รวมถึง ศอ.บต. ยังได้สนับสนุนทุนการศึกษา และการแลกเปลี่ยนตามโครงการสานใจไทย สู่ใจใต้ ในพื้นที่จังหวัดชายแดนใต้ เพราะผมเชื่อว่า การศึกษาจะนําพาซึ่งความรู้ การพัฒนาคน สร้างความเท่าเทียม และสันติสุขในพื้นที่ ดังนั้น ผมมีความยินดีที่จะสนับสนุนองค์การความร่วมมือเยาวชนโลกอิสลาม และหวังว่าสมาคมนิสิตนักศึกษาไทยมุสลิม จะได้เข้าร่วมเป็นสมาชิก ลําดับที่ 65 ในเร็ววันนี้” รองนายกรัฐมนตรี กล่าว
ขณะที่ นายตาฮา อัยฮาน กล่าวว่า ขอขอบคุณรองนายกรัฐมนตรี ที่ให้เกียรติต้อนรับคณะ ซึ่งองค์การความร่วมมือเยาวชนโลกอิสลาม มีความยินดีจะสนับสนุนบทบาทของเยาวชนไทยในพื้นที่ และมีความเชื่อมั่นในศักยภาพของเยาวชนมุสลิมไทย พร้อมมีความประสงค์ ที่จะเสนอชื่อให้สมาคมนิสิตนักศึกษาไทยมุสลิม เป็นสมาชิกลําดับที่ 65 โดยตนเชื่อในความเป็นสังคมพหุวัฒนธรรมของไทย และเล็งเห็นถึงความสําคัญของไทยในฐานะตัวอย่างสังคมพหุวัฒนธรรม อันก่อให้เกิด "การพัฒนาเชิงสันติภาพ" ซึ่งเรามีความยินดีที่จะสนับสนุนเป็นสะพานเชื่อมระหว่างเยาวชนมุสลิมไทย กับโลกมุสลิม
รัฐบาลไทย-ข่าวทำเนียบรัฐบาล-รองปลัดอภัยฯ เป็นประธานเปิดงาน FisherfolkinBkk#8 “ผักบ้านป่า ปลาทะเล”
วันเสาร์ที่ 4 พฤศจิกายน 2566
รองปลัดอภัยฯ เป็นประธานเปิดงาน FisherfolkinBkk#8 “ผักบ้านป่า ปลาทะเล”
รองปลัดอภัยฯ เป็นประธานเปิดงาน FisherfolkinBkk#8 “ผักบ้านป่า ปลาทะเล”
นายอภัย สุทธิสังข์ รองปลัดกระทรวงเกษตรและสหกรณ์ ได้รับมอบหมายจากรัฐมนตรีว่าการกระทรวงเกษตรและสหกรณ์ (ร้อยเอก ธรรมนัส พรหมเผ่า) เป็นประธานเปิดงาน FisherfolkinBkk#8 “ผักบ้านป่า ปลาทะเล” ที่จัดโดยสมาคมสมาพันธ์ชาวประมงพื้นบ้านแห่งประเทศไทย ณ ลานหอศิลปวัฒนธรรมแห่งกรุงเทพมหานคร โดยภายในงานเป็นการเปิดโอกาสให้เครือข่ายเกษตรกรที่ทําการเพาะปลูกอย่างรับผิดชอบต่อสิ่งแวดล้อม ได้มาจําหน่ายสินค้าเกษตร และร่วมพบปะผู้บริโภคโดยตรง รวมถึงผู้บริโภคเองจะได้ทราบถึงระบบอาหารยั่งยืน รู้ที่มา และเข้าใจเส้นทางอาหาร
รัฐบาลไทย-ข่าวทำเนียบรัฐบาล-กรมการจัดหางาน ยืนยัน ให้ความสำคัญครอบครัวแรงงานไทยที่เสียชีวิตในอิสราเอล เร่งโอนสิทธิประโยชน์เยียวยาตามลำดับ
วันเสาร์ที่ 4 พฤศจิกายน 2566
04/11/2566
กรมการจัดหางาน ยืนยัน ให้ความสําคัญครอบครัวแรงงานไทยที่เสียชีวิตในอิสราเอล เร่งโอนสิทธิประโยชน์เยียวยาตามลําดับ
นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน  เปิดเผยว่า จากกรณีสื่อมวลชน เผยแพร่ข่าวแม่ของแรงงานไทยที่เสียชีวิตจากเหตุความไม่สงบในอิสราเอลยังไม่ได้รับเงินเยียวยาจากกระทรวงแรงงาน นั้น
เกี่ยวกับเรื่องนี้กระทรวงแรงงานให้ความสําคัญเป็นอย่างยิ่ง และยืนยันว่ามีการกําชับหัวหน้าส่วนราชการในพื้นที่ดําเนินการให้แรงงานไทยหรือทายาทได้รับสิทธิประโยชน์จากกองทุนเพื่อช่วยเหลือคนหางานไปทํางานในต่างประเทศโดยเร็วที่สุด ในกรณีนายพงษธร ขุนศรี แรงงานไทยที่เสียชีวิตจากเหตุความไม่สงบในอิสราเอล มีการส่งร่างกลับประเทศไทย เมื่อวันที่ 20 ตุลาคม 2566 ด้วยสายการบิน El Al เที่ยวบินที่ LY083 และส่งร่างของผู้เสียชีวิตกลับถึงภูมิลําเนา เพื่อให้ครอบครัวนําไปประกอบพิธี ในวันเดียวกัน โดยทางสํานักงานจัดหางานจังหวัดนครราชสีมาได้ติดต่อประสานญาติผู้เสียชีวิตทราบว่า ครอบครัวทําพิธีฌาปนกิจในวันที่ 22 ตุลาคม 2566 และดําเนินการตามประเพณี จึงนัดหมายพาแม่ของผู้เสียชีวิตไปสืบทายาทที่ว่าการอําเภอเฉลิมพระเกียรติ จังหวัดนครราชสีมา ในวันที่ 27 ตุลาคม 2566 และรับเรื่องจากทายาท เพื่อส่งข้อมูลผ่านระบบอิเล็กทรอนิกส์ขออนุมัติการจ่ายสิทธิประโยชน์เยียวยาจากกองทุนฯตามลําดับ ล่าสุดกรณีของนายพงษธร มีการอนุมัติให้มีการจ่ายเงินสงเคราะห์ กรณีเสียชีวิต จํานวน 40,000 บาทแล้วเมื่อวันที่ 3 พฤศจิกายน 2566 ซึ่งนางสุรางคณาฯ ได้รับทราบและเข้าใจเป็นอย่างดี และได้ขอบคุณกระทรวงแรงงานที่ช่วยเหลือและอํานวยความสะดวกให้ตนรับสิทธิ์ประโยชน์ในครั้งนี้ ทั้งนี้ทางธนาคารกรุงไทยจะโอนเงินสงเคราะห์ผ่านบัญชีอิเล็กทรอนิกส์ให้ทายาทของนายพงษธร ฯ ในวันจันทร์ที่ 6 พฤศจิกายน 2566 ซึ่งเป็นวันทําการ
นายสมชาย กล่าวว่า สําหรับแรงงานไทยที่เป็นสมาชิกกองทุนฯ จะได้รับสิทธิประโยชน์เยียวยาจากกองทุนเพื่อช่วยเหลือคนหางานไปทํางานในต่างประเทศ กรณีประสบปัญหาต้องเดินทางกลับประเทศไทยเนื่องจากภัยสงคราม รายละ 15,000 บาท หรือกรณีที่มีการรับรองจากแพทย์ว่าทุพพลภาพ จะได้รับการสงเคราะห์ เป็นจํานวน 30,000 บาท หรือกรณีเสียชีวิตในต่างประเทศ จะสงเคราะห์จํานวน 40,000 บาท และค่าใช้จ่ายในการจัดการศพในต่าง ประเทศเท่าที่จ่ายจริงไม่เกิน 40,000 บาท โดยสามารถยื่นเอกสารหลักฐานเพื่อรับสิทธิประโยชน์จากกองทุนฯ ได้ที่ศูนย์ช่วยเหลือแรงงานและติดตามสถานการณ์ความไม่สงบในอิสราเอล กระทรวงแรงงาน หรือสํานักงานจัดหางานจังหวัดที่อยู่ในภูมิลําเนา โดยเตรียมเอกสารสําคัญ อาทิ สําเนาบัตรสมาชิกกองทุนฯ (ถ้ามี) สําเนาหนังสือเดินทาง (ทุกหน้าที่มีข้อมูลและมีตราประทับ ถ้าไม่ได้ประทับตราวันที่กลับเข้าไทยให้แนบสําเนาบัตรโดยสารเครื่องบินวันที่เดินทางกลับเข้าประเทศไทย) สําเนาบัตรประจําตัวประชาชน สําเนาใบอนุญาตทํางาน หรือ สําเนาบัตรวีซ่าทํางาน สําเนาหน้าสมุดบัญชีธนาคารของผู้ยื่นคําร้อง (ธนาคารใดก็ได้ พร้อมกรอกแบบฟอร์ม KTB Corporate Online) หรือในกรณีเสียชีวิตจะต้องเตรียมสําเนาใบมรณบัตร และเอกสารของทายาทซึ่งเป็นผู้รับสิทธิด้วย โดยหากมีข้อสงสัยสามารถสอบถามรายละเอียดเพิ่มเติมได้ที่สํานักงานจัดหางานกรุงเทพมหานครพื้นที่ 1 – 10 สํานักงานจัดหางานจังหวัดทั่วประเทศ และสายด่วน 1694 กรมการจัดหางาน
รัฐบาลไทย-ข่าวทำเนียบรัฐบาล-วธ.ชูเป็นองค์กรแห่งการเรียนรู้ มุ่งเติมเต็มความรู้ให้ข้าราชการ-เจ้าหน้าที่ให้มีความพร้อมทุกด้าน ติวเข้มพ.ร.บ.ข้อมูลข่าวสารของราชการ  พัฒนาบริการประชาชน  ย้ำทำงานอย่างโปร่งใส
วันเสาร์ที่ 4 พฤศจิกายน 2566
วธ.ชูเป็นองค์กรแห่งการเรียนรู้ มุ่งเติมเต็มความรู้ให้ข้าราชการ-เจ้าหน้าที่ให้มีความพร้อมทุกด้าน ติวเข้มพ.ร.บ.ข้อมูลข่าวสารของราชการ  พัฒนาบริการประชาชน  ย้ําทํางานอย่างโปร่งใส
วธ.ชูเป็นองค์กรแห่งการเรียนรู้ มุ่งเติมเต็มความรู้ให้ข้าราชการ-เจ้าหน้าที่ให้มีความพร้อมทุกด้าน ติวเข้มพ.ร.บ.ข้อมูลข่าวสารของราชการ  พัฒนาบริการประชาชน  ย้ําทํางานอย่างโปร่งใส ซื่อสัตย์ สุจริต
วธ.ชูเป็นองค์กรแห่งการเรียนรู้ มุ่งเติมเต็มความรู้ให้ข้าราชการ-เจ้าหน้าที่ให้มีความพร้อมทุกด้าน ติวเข้มพ.ร.บ.ข้อมูลข่าวสารของราชการ พัฒนาบริการประชาชน ย้ําทํางานอย่างโปร่งใส ซื่อสัตย์ สุจริต
นางยุพา ทวีวัฒนะกิจบวร ปลัดกระทรวงวัฒนธรรม กล่าวในการเป็นประธานพิธีเปิดโครงการอบรมให้ความรู้เกี่ยวกับพระราชบัญญัติข้อมูลข่าวสารของราชการ พ.ศ.๒๕๔๐ แก่ข้าราชการและเจ้าหน้าที่สํานักงานปลัดกระทรวงวัฒนธรรมทั้งในส่วนกลางและส่วนภูมิภาคจํานวน ๓๖๓ คน ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรมและในรูปแบบออนไลน์ผ่านระบบ(Zoom)เมื่อเร็วๆนี้ว่า กระทรวงวัฒนธรรม(วธ.)มีนโยบายเป็นองค์กรแห่งการเรียนรู้โดยมุ่งเติมเต็มความรู้และส่งเสริมให้ข้าราชการและเจ้าหน้าที่ของวธ.พัฒนาตนเองอยู่ตลอดเวลาเพราะทุกอย่างต้องเรียนรู้และความรู้ไม่มีที่สิ้นสุด ที่ผ่านมาวธ.ได้จัดอบรมหลักสูตรต่างๆทั้งในเรื่องของกฎหมาย การประชาสัมพันธ์ การสร้างภาพลักษณ์ที่ดีให้แก่องค์กรโดยเฉพาะอย่างยิ่งในเรื่องของการสื่อสาร ซึ่งการอบรมให้ความรู้เกี่ยวกับพระราชบัญญัติข้อมูลข่าวสารของราชการ พ.ศ.๒๕๔๐ ทําให้บุคลากรของวธ.มีความรู้ความเข้าใจในเรื่องข้อมูลที่เปิดเผยได้และข้อมูลที่ต้องเก็บไว้ จะได้นําความรู้ไปปรับใช้ในการปฏิบัติหน้าที่ราชการและพัฒนาการให้บริการแก่ประชาชนได้อย่างถูกต้องตามหลักเกณฑ์และวิธีการที่กฎหมายกําหนดไว้ นับเป็นอีกหนึ่งภารกิจสําคัญในการพัฒนาบุคลากรของวธ.ให้มีคุณภาพ เพียบพร้อมและสามารถปฏิบัติหน้าที่ได้อย่างเต็มกําลัง
ปลัดกระทรวงวัฒนธรรม กล่าวอีกว่า ขณะเดียวกันขอเน้นย้ําให้ข้าราชการและเจ้าหน้าที่ของวธ.ทํางานด้วยความโปร่งใส ซื่อสัตย์ สุจริตเป็นสําคัญ และยึดมั่นในสิ่งที่ถูกต้อง สิ่งที่ควรปฏิบัติและการพัฒนางานโดยเฉพาะอย่างยิ่งงานราชการ จะต้องเก็บข้อมูลที่ถูกต้องและพร้อมที่จะให้ตรวจสอบตลอดเวลา ซึ่งทุกหลักสูตรที่วธ.จัดอบรมล้วนมีความสําคัญสําหรับบุคลากรของวธ.ในการปฏิบัติหน้าที่ เพื่อป้องกันการกระทําสิ่งที่ไม่ถูกต้อง ไม่เหมาะสมและไม่เป็นไปตามระเบียบกฎหมาย ทําให้ไม่ต้องถูกตรวจสอบ จึงขอให้ผู้เข้ารับการอบรมตั้งใจเรียนรู้และนําความรู้ไปใช้ประโยชน์ในการปฏิบัติงานอย่างเต็มที่ เพราะหากได้รับความรู้แล้ว ไม่ได้นําไปสู่การปฏิบัติ จะไม่เกิดประโยชน์ ทําให้เป็นการลงทุนที่สูญเปล่า ทั้งนี้ เป้าหมายของวธ.มุ่งพัฒนาบุคลากรทั้งส่วนกลางและภูมิภาคให้มีความพร้อมทุกด้านและเป็นกําลังสําคัญในการขับเคลื่อนนโยบายและภารกิจของวธ.
ทั้งนี้ สํานักงานปลัดกระทรวงวัฒนธรรมจัดตั้งศูนย์ข้อมูลข่าวสารของราชการ สํานักงานปลัดกระทรวงวัฒนธรรม ณ อาคารวัฒนธรรมวิศิษฏ์ ชั้น ๒ เลขที่ ๑๐ ถนนเทียมร่วมมิตร แขวงห้วยขวาง เขตห้วยขวาง กทม. ๑๐๓๑๐ และศูนย์ข้อมูลข่าวสารอิเล็กทรอนิกส์ของราชการ สํานักงานปลัดกระทรวงวัฒนธรรมhttp://www.oic.go.th/INFOCENTER๘๘/๘๘๓๐/ โทรศัพท์ ๐-๒๒๐๙-๓๕๐๔-๑๐ โทรสาร ๐-๒๒๐๙-๓๕๐๓ และอีเมล oic.culture@gmail.com เพื่อให้บริการข้อมูลข่าวสารของกระทรวงวัฒนธรรมแก่ประชาชน
รัฐบาลไทย-ข่าวทำเนียบรัฐบาล-​“รัดเกล้า” ประกาศ รัฐบาล เร่งสปีด​ พร้อมดูแลประชาชน​ เปิดรับเรื่องร้องเรียนล่วงหน้าทันที ไม่รอเปิด​ตัวศรส.​ (HuSEC) ต้นปีหน้า มองความทุกข์ร้อนพี่น้องประชาชนเป็นเรื่องที่รอไม่ได้
วันเสาร์ที่ 4 พฤศจิกายน 2566
04/11/2566
​“รัดเกล้า” ประกาศ รัฐบาล เร่งสปีด​ พร้อมดูแลประชาชน​ เปิดรับเรื่องร้องเรียนล่วงหน้าทันที ไม่รอเปิด​ตัวศรส.​ (HuSEC) ต้นปีหน้า มองความทุกข์ร้อนพี่น้องประชาชนเป็นเรื่องที่รอไม่ได้
​“รัดเกล้า” ประกาศ รัฐบาล เร่งสปีด​ พร้อมดูแลประชาชน​ เปิดรับเรื่องร้องเรียนล่วงหน้าทันที ไม่รอเปิด​ตัวศรส.​ (HuSEC) ต้นปีหน้า มองความทุกข์ร้อนพี่น้องประชาชนเป็นเรื่องที่รอไม่ได้
วันที่ 4 พฤศจิกายน 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวภายหลังนายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (ก.พม.) เปิดตัวศูนย์เร่งรัดจัดการสวัสดิภาพประชาชน (ศรส.) หรือ HuSEC เพื่อเป็นศูนย์กลางการช่วยเหลือประชาชนทุกกลุ่มเป้าหมาย มุ่งเน้นการปกป้องคุ้มครองสวัสดิภาพ รวมทั้งการประชาสัมพันธ์และสื่อสารสังคมเชิงรุก สร้างการรับรู้ให้ทุกภาคส่วนเข้ามามีส่วนร่วมในการป้องกันและแก้ไขปัญหาสังคม
“....รัฐบาล​พร้อมดูแลประชาชนเต็มที่​ อย่างแผนเปิด​ ศรส.​ (HuSEC) ต้นปี 2567 แต่ไม่ได้รอให้มีการเปิดอย่างเป็นทางการ เราเริ่มเปิดรับเรื่องร้องเรียนไปแล้วตั้งแต่เมื่อวันอังคาร​ที่ผ่านมา เพื่อเริ่มช่วยเหลือประชาชนได้ทันที ไม่ต้องรอเวลา เพราะว่าความทุกข์ร้อนของ​ ประชาชนทุกคนเป็นเรื่องที่รอไม่ได้" รัดเกล้าฯ กล่าว
สําหรับศูนย์เร่งรัดจัดการสวัสดิภาพประชาชน (ศรส.) หรือ Human Security Emergency Management Center : HuSEC เป็นศูนย์กลางการช่วยเหลือประชาชนทุกกลุ่มเป้าหมาย โดยมุ่งเน้นการคุ้มครองสวัสดิภาพ โดยเป็นหน่วยงานกลางในการกํากับ ควบคุม ส่งต่อ และติดตามการดําเนินงานให้ความช่วยเหลือและคุ้มครองสวัสดิภาพ ผ่านการปฏิบัติการของหน่วยเคลื่อนที่เร็ว (Rapid Response Unit : RRU) ของทีมสหวิชาชีพ รวมทั้งการประชาสัมพันธ์และสื่อสารสังคมเชิงรุกเพื่อสร้างการรับรู้ให้ทุกภาคส่วนเข้ามามีส่วนร่วมในการป้องกันและแก้ไขปัญหาสังคม
ทั้งนี้ จะมีการเปิดตัวทํางานอย่างเต็มรูปแบบในเดือนมกราคม 2567 โดยประชาชนผู้ประสบปัญหาสามารถติดต่อขอความช่วยเหลือมายัง ศรส. ผ่านช่องทางในการร้องเรียน ไม่ว่าจะเป็น ศูนย์ช่วยเหลือสังคม สายด่วน พม. 1300 และ Line OA “ESS Help Me” ปักหมุดหยุดเหตุ เพื่อแก้ไขปัญหาให้พี่น้องประชาชนผ่านทางช่องทางต่างๆ ซึ่งการทําเช่นนี้จะทําให้การดูแลช่วยเหลือคุ้มครองพี่น้องประชาชนมีประสิทธิภาพมากขึ้น ซึ่งหากมีกรณีเร่งด่วนจะมีหน่วยเคลื่อนที่เร็ว Day Team และ Night Team ลงพื้นที่ตลอด 24 ชั่วโมง ทํางานร่วมกับทีมสหวิชาชีพ โดยไม่เสียค่าใช้จ่าย